es gaht d'hälfti um de see,  und  denn zwiigt links in wald ufe de wanderweg ab, agschribe mit sunniggrat-hütte. es gaht denn grad vo afang rächt stotzig deruf, und ich bi direkt froh, isch no so früeh, chüehl und im schatte. mängisch muesi ufpasse, dassi de weg nöd verlüür, es hät en huufe trampelpfad, und d'markierige sind au nöd sehr hüüfig. aber es isch en liechte wald, verlaufe isch fasch nöd möglich. ab und zue git de wald de blick uf de arnisee frei, wo i de tüüfi liit..